Vaksin denggi

Vaksin denggi merupakan sejenis vaksin yang digunakan untuk mencegah demam denggi pada manusia. , satu versi vaksin denggi yang dikenali sebagai CYD-TDV sudah tersedia secara komersial, dan dijual di bawah jenama Dengvaxia. Vaksin hanya disyorkan kepada mereka yang pernah menghidap demam denggi atau dalam kalangan populasi yang kebanyakan orang telah dijangkiti sebelum ini. Nilai vaksin ini terhad kerana ia boleh meningkatkan risiko denggi teruk pada mereka yang tidak pernah dijangkiti sebelum ini. Ia diberikan dalam bentuk tiga suntikan selama setahun.

Antara beberapa kesan sampingan yang biasa dialami termasuklah sakit kepala, sakit di tapak suntikan, dan sakit otot umum. Antara kesan sampingan yang teruk mungkin termasuklah anafilaksis. Penggunaan vaksin ini tidak disyorkan pada mereka yang mempunyai fungsi imun yang lemah. Keselamatan penggunaan vaksin ini untuk mereka yang sedang mengandung tidak jelas. Dengvaxia merupakan vaksin dengan virus hidup tetapi lemah, dan berfungsi dengan mencetuskan tindak balas imun terhadap empat jenis virus denggi.

, vaksin denggi telah diluluskan untuk kegunaan perubatan pada 19 buah negara, termasuklah Amerika Syarikat pada tahun 2019. Vaksin ini telah dimasukkan pada Senarai Model Ubat Penting WHO. Di Indonesia anggaran kos vaksin ini adalah sekitar  untuk tiga dos saranan setakat tahun 2016. Perkembangan vaksin denggi bermula sejak 1920-an, tetapi terbantut kerana keperluan untuk membentuk keimunan melawan keempat-empat serotip denggi yang wujud. Beberapa calon vaksin lain yang sedang dikembangkan menggunakan prinsip yang termasuklah pelemahan virus, penyahaktifan virus, DNA serta protein subunit.

 Rujukan 

Category:WPPER
Category:Translated from MDWiki